KOMISIJOS SPRENDIMAS
2007 m. balandžio 27 d.
dėl Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos mokėjimo agentūrų 2006 finansinių metų sąskaitų, susijusių su Europos žemės ūkio orientavimo ir garantijų fondo (EŽŪOGF) Garantijų skyriaus finansuojamomis išlaidomis, patvirtinimo
(pranešta dokumentu Nr. C(2007) 1893)
(Tik čekų, estų, graikų, anglų, latvių, lietuvių, vengrų, lenkų, slovakų ir slovėnų kalbomis pateikti tekstai yra autentiški)
(2007/325/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1258/1999 dėl bendrosios žemės ūkio politikos finansavimo (1), ypač į jo 7 straipsnio 3 dalį,
pasitarusi su Fondo komitetu,
kadangi:
(1)
Remiantis Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos pateiktomis išlaidų, įgyvendinat kaimo plėtros priemones, ataskaitomis, prie kurių pridedama reikalaujama informacija, Reglamento (EB) Nr. 1258/1999 4 straipsnio 1 dalyje nurodytos sąskaitos turi būti patvirtintos. Tikrinamas pateiktų sąskaitų išsamumas, teisingumas ir tikrumas, atsižvelgiant į sertifikavimo įstaigų pateiktas ataskaitas.
(2)
Terminai, per kuriuos Čekijos Respublika, Estija, Kipras, Latvija, Lietuva, Vengrija, Malta, Lenkija, Slovėnija ir Slovakija turėjo Komisijai pateikti dokumentus, nurodytus Reglamento (EB) Nr. 1258/1999 6 straipsnio 1 dalies b punkte ir 1995 m. liepos 7 d. Komisijos reglamento (EB) Nr. 1663/95, nustatančio išsamias taisykles dėl Tarybos reglamento (EEB) Nr. 729/70 apibrėžtos EŽŪOGF garantijų skyriaus sąskaitų patvirtinimo tvarkos taikymo (2), 4 straipsnio 1 dalyje, yra pasibaigę.
(3)
Komisija patikrino pateiktą informaciją ir iki 2007 m. kovo 31 d. Čekijos Respublikai, Estijai, Kiprui, Latvijai, Lietuvai, Vengrijai, Maltai, Lenkijai, Slovėnijai ir Slovakijai pranešė apie tikrinimų rezultatus bei apie pakeitimus, kuriuos būtina padaryti.
(4)
Kaimo plėtros išlaidų, nurodytų 2004 m. sausio 5 d. Komisijos reglamento (EB) Nr. 27/2004, nustatančio pereinamąsias išsamias Tarybos reglamento (EB) Nr. 1257/1999 taikymo taisykles dėl Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos kaimo plėtros priemonių finansavimo iš EŽŪOGF Garantijų skyriaus (3) 7 straipsnio 2 dalyje, atveju pagal sprendimą dėl sąskaitų patvirtinimo atgautinos arba mokėtinos sumos išskaičiuojamos arba pridedamos prie Komisijos atliekamų vėlesnių mokėjimų.
(5)
Atsižvelgiant į atliktus patikrinimus, Komisija, remdamasi metinėmis ataskaitomis ir kartu su jomis pateiktais dokumentais, gali priimti sprendimą dėl kai kurių mokėjimo agentūrų pateiktų ataskaitų išsamumo, tikslumo ir teisingumo. Su tokiomis sumomis susijusi informacija buvo nurodyta suvestinėje ataskaitoje, pateiktoje Fondo komitetui kartu su šiuo sprendimu.
(6)
Atsižvelgiant į atliktus patikrinimus, kai kurių mokėjimo agentūrų pateiktą informaciją reikia patikslinti, todėl jų sąskaitos pagal šį sprendimą negali būti patvirtintos.
(7)
2004 m. sausio 5 d. Komisijos reglamente (EB) Nr. 27/2004 nurodytų kaimo plėtros išlaidų atveju pagal sprendimą dėl sąskaitų patvirtinimo atgautinos arba mokėtinos sumos išskaičiuojamos arba pridedamos prie Komisijos atliekamų vėlesnių mokėjimų.
(8)
Remiantis Reglamento (EB) Nr. 1258/1999 7 straipsnio 3 dalimi ir Reglamento (EB) Nr. 1663/95 7 straipsnio 1 dalimi, Sprendimas dėl sąskaitų patvirtinimo netrukdo Komisijai vėliau priimti sprendimų neskirti Bendrijos finansavimo išlaidoms, padarytoms nesilaikant Bendrijos taisyklių,
PRIĖMĖ ŠĮ SPRENDIMĄ:
1 straipsnis
Nepažeidžiant 2 straipsnio, remiantis šiuo sprendimu iš atitinkamos valstybės narės susigrąžintinos arba jai išmokėtinos sumos dėl Čekijos Respublikoje, Estijoje, Kipre, Latvijoje, Lietuvoje, Vengrijoje, Maltoje, Lenkijoje, Slovėnijoje ir Slovakijoje įgyvendinamų kaimo plėtros priemonių, yra nurodytos I ir II prieduose.
2 straipsnis
2006 finansinių metų valstybių narių mokėjimo agentūrų sąskaitos, susijusios su Čekijos Respublikoje, Estijoje, Kipre, Latvijoje, Lietuvoje, Vengrijoje, Maltoje, Lenkijoje, Slovėnijoje ir Slovakijoje įgyvendinamomis kaimo plėtros priemonėmis, nurodytomis III priede, yra atskiriamos nuo šio sprendimo ir joms bus taikomas kitas sprendimas dėl sąskaitų patvirtinimo.
3 straipsnis
Šis sprendimas skirtas Čekijos Respublikai, Estijos Respublikai, Kipro Respublikai, Latvijos Respublikai, Lietuvos Respublikai, Vengrijos Respublikai, Maltos Respublikai, Lenkijos Respublikai, Slovėnijos Respublikai ir Slovakijos Respublikai.
Priimta Briuselyje, 2007 m. balandžio 27 d.